Újra pályázik a Kékcinke Óvoda vezetõje
„Sok még a tervem, és amíg kollégáim támogatnak, megõrizve óvodánk értékeit, szeretnék további eredményeket elérni" – indokolta Tisza Tünde, a mosonmagyaróvári Kékcinke Óvoda vezetõje, hogy miért pályázna a jövõ év nyarán lejáró intézményvezetõi állásra.
Az 1984 óta óvónõként tevékenykedõ Tisza Tünde 1995 óta dolgozik a Kékcinke Óvodában, melyet lassan öt éve irányít. Jövõ év júliusában lejár vezetõi kinevezése, a helyi önkormányzat pályázatot ír ki az állásra.
– Öt éve ment nyugdíjba elõdöm, az õ biztatására pályáztam az óvodavezetõi állásra. Ebben a döntésemben a nevelõtestület is támogatott. Sûrû, változásokkal és feladatokkal teli évek állnak mögöttünk – nyitja beszélgetésünket Tisza Tünde. Kinevezésekor már elkezdõdött a Gulyás Lajos utcai épület külsõ felújítása, ami két évig tartott.
Mosonmagyaróvár egyedüli, a városban két telephellyel mûködõ kisdedóvója 18 óvónõt, 9 dajkát, 3 konyhást és egy gazdasági ügyintézõt foglalkoztat. Mindkét egység kihasználtsága meghaladja a 100 százalékot.
A Gyári utcai egységben három csoportban jelenleg 83, a Gulyás utcaiban 9 csoportban több mint 160 kisgyermeket nevelnek.
– Óvodánkban a nevelõtestületünk által kidolgozott, helyi pedagógiai program alapján dolgozunk, amiben évek óta kiemelt terület a mozgásfejlesztés és az anyanyelvi, irodalmi nevelés, a néphagyományok ápolása. A tavalyelõtti programmódosításkor pedig hangsúlyossá tettük a szocializáció és az érzelmi intelligencia fejlesztését – mondja az óvodavezetõ.
Aktívan részt vesznek a város óvodai életében. Így idén abból az alkalomból, hogy a cinke az év madara, rajzpályázatot hirdettek a város óvodásainak. Gyermek a természetben fotópályázatukkal pedig a családokat szólították meg. Erre az eseményre közel 80 alkotás érkezett, amikbõl kiállítás nyílt. Számos programjukkal mára hagyományt teremtettek. Így négy éve várva várt esemény a dolgozók „relax" napja. Az idén elsõ alkalommal megtartott családi egészségnap is sikeres, mint ahogy a madarak és fák napjához kötõdõ Kékcinke-nap is.
– Az igazi siker az, ha a gyerekek szeretnek óvodába járni, a szülõk elégedettek a nevelésünkkel és bizalommal fordulnak hozzánk, a dolgozók pedig jól érzik magukat a munkahelyükön. Így én is jól érzem magam, szeretem, amivel foglalkozom, s ez inspirál a jövõbeli terveim megvalósításában is. Úgy döntöttem, amíg élvezem a szülõk bizalmát és kollégáim támogatását, valamint szakmai tudásommal és terveim megvalósításával hozzá tudok járulni óvodánk eredményes mûködéséhez, addig van értelme újra pályáznom – mondta Tisza Tünde.
Mosonmagyaróvár mosonmagyaróvári hírek